หลั่งน้ำตา
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ทีมข่าวการเงิน
ถือเป็นการประชุมผู้ถือหุ้นที่เศร้าที่สุด 
ขณะที่ “ศิริวัฒน์ วรเวท วุฒิคุณ” ผู้ถือหุ้นรายย่อยลุกขึ้นหยอกเย้า “บันเทิง ตันติวิท” ประธานกรรมการบริษัท ทุนธนชาต ผู้ถือหุ้นใหญ่ธนาคารธนชาตว่า
รู้สึกทั่นประธานบันเทิงจะแก่กว่าวัย พูด ผิดๆ ถูกๆ ยังงัยไม่รู้ เป็นเพราะเรื่องศาลอ๊ะเปล่า 
ศิริวัฒน์ พูดขำๆ ว่า ถ้าเป็นเรื่องตั้งแต่ปี 2540 ก็ไม่อยากให้กังวล เพราะอยู่ในเหตุการณ์นั้นหุ้นร่วงหล่นเละเทะ อยากให้ ทั่นประธาน สู้ๆ ทำงานต่อไป อย่าทิ้งผู้ถือหุ้น แต่ช่วยจ่าปันผลให้มากขึ้นทุกปีก็แล้วกัลล์...
พอศิริวัฒน์พูดจบ ผู้ถือหุ้นก็ได้ยินเสียงสะอื้นไห้...
น้ำตาลูกผู้ชายชื่อบันเทิงซึมหลังกรอบแว่นพร้อม เสียงสะอื้น ก่อนกล่าวด้วยเสียงสั่น 
“ผมซาบซึ้งที่พวกท่านยังเชื่อมั่นในตัวผมอยู่ การถูกพิพากษาส่งผลกระทบต่อครอบครัวค่อนข้างมาก แต่ที่ทำไปก็เพื่อประโยชน์ของบริษัท โดนอย่างนี้ก็รู้สึกทั้งเจ็บใจและน้อยใจ แต่ยังไงก็ขอบคุณทุกท่านอีกครั้ง ต้องขออภัยที่น้ำตาไหล”
เฮ้อออ.. เรื่องมันเศร้าจริงๆ